มอนทรีออล

มอนทรีออล () หรือ มงเรอาล () เป็นเมืองที่ใหญ่ที่สุดในเขตการปกครองของรัฐเกแบ็ก และเป็นเมืองที่ใหญ่ที่สุดเป็นอันดับ 2 ของประเทศแคนาดา มอนทรีออลเคยเป็นเมืองที่ใหญ่ที่สุดถึงในยุคทศวรรษ 1970 หลังจากนั้นเมืองโทรอนโตก็ได้ครองไป เดิมเมืองนี้มีชื่อว่า วีล-มารี (Ville-Marie 'เมืองของมารี') 

ภาษาทางการของมอนทรีออลคือ ภาษาฝรั่งเศส จากข้อมูลในเอกสารทางการChapter 1, article 1, Chapter 1, article 1,  มอนทรีออลยังเป็นเมืองใหญ่ที่สุดเป็นอันดับ 2 ที่มีประชากรพูดภาษาฝรั่งเศสมากที่สุดในโลก รองจากปารีสParticipatory Democracy: Prospects for Democratizing Democracy‎, Dimitrios I. Roussopoulos, C. George Benello, p.292. "It [Montreal] is second only to Paris as the largest primarily French-speaking city in the world." 

ในปี 2007 นิตยสารฟอบส์จัดอันดับให้เมืองมอนทรีออลอยู่อันดับ 10 ของเมืองที่สะอาดที่สุดในโลก  และในปี 2008 นิตยสารโมโนเคิลจัดอันดับให้เมืองมอนทรีออลอยู่ที่อันดับ 16 ใน 25 เมืองที่น่าอยู่ที่สุดในโลก

 ภูมิอากาศ 
มอนทรีออลมีลักษณะภูมิอากาศแบบภูมิอากาศแบบชื้นภาคพื้นทวีป แต่ละฤดูกาลมีอุณหภูมิที่แตกต่างกันอย่างชัดเจน ฤดูร้อนอุณหภูมิใกล้เคียงกับโทรอนโต เฉลี่ยอยู่ที่ระหว่าง 17 ถึง 27 องศาเซลเซียสในเดือนกรกฎาคม ส่วนฤดูหนาวอุณหภูมิหนาวเย็นกว่าโทรอนโต เฉลี่ยอยู่ที่ระหว่าง -13 ถึง -5 องศาเซลเซียสในเดือนมกราคม

ส่วนใหญ่หิมะตกในเดือนพฤศจิกายนไปจนถึงเดือนเมษายน โดยมีหิมะตกเฉลี่ย 58 วันต่อปี มอนทรีออลมีปริมาณหยาดน้ำฟ้ารวมทั้งปีประมาณ 1,000 มิลลิเมตร มีปริมาณหิมะรวมทั้งปีมากกว่า 200 เซนติเมตร และมีแสงแดดรวมทั้งปีประมาณ 2,000 ชั่วโมง

นับตั้งแต่ปี 1941 มอนทรีออลมีสถิติอุณหภูมิต่ำสุดเป็นประวัติการณ์อยู่ที่ -37.8 องศาเซลเซียส เมื่อวันที่ 15 มกราคม 1957 และมีสถิติอุณหภูมิสูงสุดเป็นประวัติการณ์อยู่ที่ 37.6 องศาเซลเซียส เมื่อวันที่ 1 สิงหาคม 1975

 อ้างอิง 


หมวดหมู่:เมืองในรัฐเกแบ็ก